Моравички епитафи: Мана
Моравички епитафи: Мана су преписи текстова уклесаних на  кенотафима у селу Мана (Општина Ивањица).

Споменик Млађену Величковићу (†1915) (Присоје)
 Ево цвета од 24. лета
 што га укиде ратна судба клета
 МЛАЂЕНА ВЕЛИЧКОВИЋА
 из Мане војник
 4-ог кадровачког пука
 кои погибе од Бугара
 на положају Кукавици
 борећи се за отаџбину
 23. октомбра 1915. год.
 Бог да му душу прости.	
 Спомен подигоше му
 браћа Војин, Радомир, Матије
 сестре Миленија и Станојла.

Споменик Самуилу Величковићу (†1917) (Ђорђевићи)
 Спомен
 САМУИЛУ ВЕЛИЧКОВИЋУ
 који поживи 26. година,
 а погибе на Солунском фронту
 на положају Кајмакчалану
 1917. год.
 Од породице остави
 једну ћерку Петрију
 од пола године.
 Она му и сподиже спомен
 са својим мужем
 Филипом Парезановићом.

Споменик Витору Парезановићу (†1914) (Ђорђевићи)
 Спомен
 ВИТОРА ПАРЕЗАНОВИЋА
 из Мане
 који поживе 48. год.
 а погибе као војник у рату на Маљену
 11. новембра 1914. год.
 бранећи своју отаџбину Србију.
 Овај спомен подигоше му из поштовања
 супруга Анђелија син Филип,
 ћерке Пелагија, Стојана, Цмиљана, Видосава
 и сестра Перса.

Извор 
 Радивојевић Драгутин М, Камена казивања ратника: моравички крајпуташи, „Литопапир” Чачак, 1995.

Моравички епитафи